text: Prinsesse Marie åbner Campus Tønder  
  24 august 2015 kl. 08.40
  Når Campus Tønder lørdag den 29. august indvies officielt, sker det med hjælp fra H.K.H. Prinsesse Marie
  Det sker klokken 10-11 som et lukket arrangement.
  Her vil Prinsessen foretage den officielle indvielse og sammen med de øvrige inviterede, overvære Ministeren for børn, undervisning og ligestilling Ellen Trane Nørby holde indvielsestale.
  Derefter er der taler af VUC Syds bestyrelsesformand H. P. Geil, Tønder Handelsgymnasium & Handelsskoles formand Peter Norman, EUC Syds formand Thorkild Jacobsen samt Tønders borgmester Laurids Rudebeck og direktør Per Jørgensen, 5E Byg.
  Efter den officielle åbning er der fra klokken 11-15 åbent hus for alle interesserede hos de tre uddannelsesinstitutioner.
  